Várdomb  község Képviselőtestülete

Szám:9-9/2010.

J e g y z ők ö n y v

Készült: Várdomb község Képviselő-testülete 2010. október 13-án, a Községházán megtartott   Képviselő-testületi  alakuló  üléséről.

Az ülés kezdete: 18 óra   

Jelen vannak: Simon Csaba polgármester

                  Boros Tiborné Csillag József, Kovács Ferenc, Kovács László

                  Vadász Tibor, Vári József képviselő-testületi tagok.

Tanácskozási joggal megjelent: Takaró Jánosné  körjegyző

Iván Attiláné, Berg István, Halbich Ildikó, Nagyné Pohlon Mónika, Reinhardtné Solti Gyöngyi körjegyzőségi dolgozók

Kovács László  korelnök, képviselő-testületi tag  üdvözli a megjelenteket, megállapítja, hogy a polgármester mellett, a 6 fő képviselő-testületi tagból  6 fő jelen van, így az ülés határozatképes, azt megnyitja.

Javaslatot  tett a napirend  tárgyalására a meghívóban szereplő téma  szerint.  

A javaslatot a testület tagjai egyhangúlag elfogadták és az alábbiak  szerint  tárgyalták:

N a p i r e n d i  pontjai:






1./  A Választási Bizottság tájékoztatója a választás eredményéről.  

      Előadó: Vas Jánosné HVB Elnök helyettese
2./  A Képviselő-testület eskütétele.

3./ A polgármester eskütétele.

 4./ A Bizottság  megválasztása.

5./ Alpolgármester megválasztása.
6./ A polgármester programjának ismertetése.

7./ A polgármester illetményének  megállapítása.

8./ SZMSZ módosítása

9./ Bejelentések interpellációk
1./  A Választási Bizottság tájékoztatója a választás eredményéről. 
      Előadó: Vas Jánosné vál. biz. elnökhelyettese
Kovács  László korlenök  felkérte a választási Bizottság Elnökhelyettesét, hogy ismertesse a választási eredményeket.

A Választási Bizottság elnöke szóban ismertette az eredményeket.

A polgármester   Simon Csaba lett kimagasló szavazási eredménnyel 260 szavazattal, ezután a képviselők szavazatszámát is személy szerint ismertette. 

Csillag József 291 szavazattal,  Vári József 257 szavazattal, Boros Tiborné 253 szavazattal, Kovács Ferenc 252 szavazattal, Vadász Tibor 205 szavazattal és Kovács László 184 szavazattal lettek a település képviselői. 

Az előterjesztés írásos anyaga a jegyzőkönyv mellékletét képezi. 

Ezután ismertette a  HVB. Elnökhelyettese a Német Nemzetiségi Önkormányzat választási eredményeit is. A  szavazási jegyzőkönyv másolata a jelen  jegyzőkönyv mellékletét képezi.

A kisebbségi önkormányzat települési képviselői Holcz Marianna, Kiss Tamás, Vad Henrietta és Vári Józsefné.

Kovács László korelnök  megköszönte a Választási Bizottságnak a  munkáját, és  az eredmény ismertetését.

2./  A Képviselő-testület eskütétele.

A korelnök bejelentette, hogy az 1990.LXV. törvény 19. § /1/. bekezdése értelmében a Képviselők az alakuló ülésen esküt tesznek. 

Felkéri a képviselő-testület tagjait, tegyék le az esküt a Vál. Biz. Elnökhelyettese előtt.

Felkérte Takaró Jánosné  körjegyzőt az eskü szövegének ismertetésére.

A körjegyző az eskü szövegét a Képviselők előtt előolvasta. 

A Képviselők letették az esküt a Választási Bizottság Elnöke előtt. 

Az eskü szövege a jegyzőkönyv mellékletét képezi

3./  A polgármester eskütétele.
A képviselők  eskü letétele után a korelnök  ismertette, hogy az fent említett törvény 32. §-a értelmében a polgármester a Képviselők előtt tesz esküt. 

Felkérte  Simon Csaba polgármestert, hogy  tegye le az esküt  a körjegyző esküszöveg előolvasása szerint, a Képviselő-testület előtt.

A polgármester az esküt letette.

/Az eskü szövege a jegyzőkönyv mellékletét képezi./

Az eskü letétele után  a Választási Bizottság Elnökhelyettese átadta a megbízóleveleket,  jó munkát, sikeres együttműködést kíván a polgármesternek és a képviselőknek. Kéri, hogy a  Község választó polgárainak és teljes lakosságának érdekében dolgozzanak együtt és töretlen odaadással tevékenykedjenek a település fejlődéséért.

4./ A Bizottság  megválasztása.

Ezután a korelnök  javaslatot tesz az SZMSZ-ben foglaltak értelmében az Ügyrendi Bizottság  megválasztására. Felkérte a Kőrjegyzőt, hogy ismertesse a  Bizottság feladatát.

A Körjegyző ismertette, hogy a Bizottság feladata az SZMSZ átvizsgálására és módosítására javaslattétel, közreműködés az alpolgármester titkos választásában. 

Feladata még a Bizottságnak a polgármester illetményének megállapítására javaslattétel. 

Az 1990. évi  LXV.törvény 12.§./4/.bek. a./ pontja kimondja, hogy a képviselő-testület zárt ülést tart választáskor, ha az érintett a nyilvános tárgyalásba nem egyezik bele. Jelen  esetben  nem kívántak zárt ülés elrendelést. Polgármester és a képviselők nyilatkoztak, és elfogadják,hogy az alakuló ülés nyilvános tárgyaláson történjen.
A korelnök javaslatot tett  az Elnök személyére  Boros Tiborné képviselő személyére, és tagjainak javasolja  Csillag József és Vadász Tibor képviselőket.

Megkérdezte az érintett  személyektől hogy bele egyeznek e a nyílt  tárgyalásba, vagy zárt ülés elrendelését kérik.

A megkérdezettek nem kérték zárt ülés elrendelését.  

Megkérdezi, más javaslat van e a Bizottság elnökére, illetve tagjaira. 

Más javaslat a képviselők részéről nem hangzott el, így a korelnök javaslatára a Képviselő testület   7 igen szavazattal az alábbi határozatot hozta:

                   


    42/2010./X.13./ ÖKH. számú határozat

                       


     Várdomb Község Önkormányzata Képviselő-testülete

                        

     Az Ügyrendi Bizottság Elnökévé Boros Tibornét,  

                        

     tagjaivá  Csillag József és Vadász Tibor   

                         

     képviselőket  v á l a s z t o t t a  m e g.

5./ Alpolgármester megválasztása.
Kovács László korelnök megkérdezte Simon Csaba polgármestert a napirendi pont kapcsán, hogy kit javasol alpolgármesternek.

A polgármester javaslata, Kovács Ferenc képviselő személyére hangzott el. Az alpolgármester jelölt az előző ciklusban is betöltötte e tisztséget. Megkérdezése után  azt nyilatkozta, ha rá esik a választás, a következő ciklusban is elvállalja. 

A képviselők  egyet értettek, abban, hogy a  szavazó lapra Kovács Ferenc neve kerüljön fel.
Az alpolgármester  titkos szavazással történő megválasztása idejére a levezető elnök technikai szünetet rendelt el. 

Az Ügyrendi Bizottság a körjegyző segítségével elkészítette a szavazólapokat, a titkosság  feltételeinek biztosításával lefolytatták a szavazást. 

Az ülés folytatódott, a korelnök felkérte az Ügyrendi Bizottság elnökét, ismertesse a szavazás eredményét:

Boros Tiborné ismertette, hogy a szavazás végleges eredménye, 7 igen  érvényes szavazat, ellenszavazat nélkül.

Felkérte a korelnök az alpolgármestert, tegye le az esküt:

Az alpolgármester eleget tett eskütételi kötelezettségének. 

A Képviselők ezután 7 igen szavazással ellenszavazat nélkül az alábbi határozatot hozták: 

43/2010./X.13./ ÖKH. számú határozat

Várdomb Község Önkormányzata Képviselő-testülete a polgármester javaslatát támogatta. Az Ügyrendi Bizottság Elnökének jelentése alapján alpolgármesternek Kovács Ferenc képviselőt választotta meg. Megbízza a polgármestert a megbízólevél átadásával.

Kovács Ferenc alpolgármester megköszönte a képviselő-társai bizalmát és  ígérte, hogy mint eddig is, ezután is tisztségének legjobb tudása szerint fog eleget tenni, segíti a polgármester munkáját a feladatok ellátásában és megoldásában. 

6./ A polgármester programjának ismertetése.

A polgármester szóban ismertette programját.
A program írásban a jegyzőkönyv mellékletét képezi.

A Képviselők a programban elhangzottakat elfogadták és tudomásul vették.

7./ A polgármester illetményének  megállapítása.

Kovács László korelnök  a napirendi pont kapcsán  felkéri  a  körjegyzőt, szíveskedjen ismertetni a polgármester illetményének  megállapításához a  szabályokat, illetve lehetőségeket.

Takaró Jánosné  körjegyző  ismerteti a polgármester illetmény megállapítását szabályozó rendeletet.

A korelnök ismertette a saját javaslatát a polgármester illetményének megállapításával kapcsolatban. Ezután  felkéri az Ügyrendi Bizottság Elnökét,  és tagjait, véleménynyilvánításra és javaslattételre, majd a többi képviselőt is, az elhangzottakra tekintettel.
Az Ügyrendi Bizottság  Elnöke  javaslatot tesz a polgármester illetményére.

Az ügyrendi Bizottság tagjai egyet értettek a levezető elnök által tett 10 szorzóval.

A korelnök  megkérdezte, hogy  más javaslat van-e az illetményre.

A Képviselők egyet értettek a javaslattal, hozzászólás nem volt.

A polgármester költségtérítésével kapcsolatban a képviselők a következő testületi ülésen foglalkoznak, döntést akkor hoznak.

A korelnök javaslatára a Képviselők 6 igen szavazattal  1 tartózkodás mellett az alábbi határozatot hozták:  


44/2010./X.13./ számú határozat


Várdomb  község Képviselő-testülete  Simon Csaba 
polgármester havi illetményét az 1994.évi LXIV. Tv. 3. §. (1.).bekezdése alapján  valamint az  illetményalap    figyelembe vételével 386.500, azaz háromszáznyolcvanhatezer-ötszáz forintban  állapítja meg  2010.október 3. napjától, megválasztásának   időpontjától.

Simon Csaba a polgármesteri tisztséget főállásban látja el.

A határozatról  a MÁK-ot  és a Körjegyzőség  

gazdálkodási  főelőadóját értesíteni kell. 

Felelős: Takaró Jánosné körjegyző


   Határidő: azonnal.

Miután minden formai akadály elhárult a polgármester személyét illetően a korelnök felkéri a polgármestert az ülés további vezetésére.

8./ SZMSZ módosítása      
Előadó:Takaró Jánosné körjegyző
A körjegyző az írásos anyagot a képviselőknek  rendelkezésére bocsátotta, ismertette, hogy az SZMSZ módosítása a polgármesteri tisztség betöltésének módját szabályozó rendelkezés változása miatt, valamint a képviselők létszámának törvényben szabályozott módosulása miatt  szükséges. 

A Képviselők az anyagot áttanulmányozva a módosítással egyet értettek. Kérdés és hozzászólás az előterjesztéssel kapcsolatban nem hangzott el!
Az SZMSZ  módosításáról a polgármester javaslatára  7 igen szavazással az alábbi rendeletet alkották:

5/2010./X.14./ számú  rendelet  
Várdomb község Önkormányzata a 4/1995./VI.30./ számú Szervezeti és  Működési Szabályzat módosításáról szóló  rendelet-tervezetet elfogadja és tudomásul veszi.


A módosítás átvezetésével a körjegyzőt bízza meg.


/A rendelet a jegyzőkönyv mellékletét képezi./


Határidő: kihirdetés napja, azonnal 


Felelős: Simon Csaba polgármester
9./ Bejelentések interpellációk
Takaró Jánosné körjegyző felhívta a képviselők figyelmét a vagyon-nyilatkozattételi kötelezettségre, valamint az összeférhetetlenségi  okok megszüntetésére. 

A Képviselők a Körjegyző tájékoztatását egyhangúlag és jóváhagyólag vették tudomásul.

A polgármester felkérte a körjegyzőt, ismertesse a vismaior pályázattal kapcsolatos  feladatokat.
A körjegyző ismertette, hogy a Józandűlőben egy pincebeomlás miatt belterületi útsüllyedési bejelentés érkezett az Önkormányzathoz. Megvizsgálta a műszaki előadó és a polgármester, a bejelentés megalapozott volt, így visz maior bejelentést tett az Önkormányzat, melynek további része a képviselő-testület döntése, hogy a pályázatot benyújthassa az Önkormányzat, illetve a polgármester.

Ismert az Önkormányzat anyagi helyzete, és az önerőt saját erőből kell biztosítani, ami a bekerülési költség 30 %-át teszi ki. Előzetesen becsült összeg 4 millió 500 ezer, a végleges költségvetés jelen pillanatban még nem ismert. 

1 milliós nagyságrendűre becsülhető a szükséges önerő összege.
A Képviselők tájékoztatására Berg István részletes ismertetőt tartott, melyből a képviselők tisztán láthatták a probléma körülményeit. 

Néhány képviselő, aki előzőleg nem tudta miről van szó, számukra is világos lett a körülmény.

A polgármester javaslatára a Képviselő-testület 7 igen szavazással az alábbi határozatot hozta:



45/2010./X.13./számú határozat

AVárdombi  Képviselőtestület  ülésén úgy   határozott, hogy a vis maior tartalék címen támogatási igényt nyújt be az Önkormányzati   Minisztériumhoz.

A káresemény megnevezése: pincebeszakadás belterületi önkormányzati út alatt,

Helye:Várdomb, József Attila u. 194/2. hrsz.

Saját forrás (bizt. összeg nélkül) 
1.311.600.-

Biztosító kártérítése Ft

     --

Egyéb forrás Ft


     --

Vis maior igény Ft

           3.060.400.-Ft

Források összesen Ft

           4.372.000.-Ft

-A károk helyreállításának (költségvetés alapján) tervezett összköltsége 
         4.372.000.-

Ft, melynek fedezetét az önkormányzat nem tudja / részben tudja  biztosítani.
-A testület, nyilatkozik arról, hogy a káreseménnyel érintett  vagyonelem a tulajdonát képezi.

-A bekövetkezett káreseménnyel kapcsolatban az Önkormányzat biztosítással rendelkezik /

nem rendelkezik* 
A Képviselı testület, illetve társulási tanács határoz arról, hogy a károsodott ingatlanra

értékkövető határozatlan időtartamú biztosítást köt, és vállalja annak 4 éven keresztüli

fenntartását, valamint a helyreállítás befejezését követı 22 munkanapon belül igazolja a

biztosítási szerződés megkötését az Igazgatóság felé.

-Az önkormányzat más - a tulajdonában lévő – vagyontárggyal a feladatát el tudja látni /

nem tudja ellátni .
- Az Önkormányzat vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását testület a saját forrás összegét a 2010. évi költségvetéséről szóló 1/2010.(II.16.) számú  költségvetési rendeletében hitelből  biztosítja.

Több téma nem volt, a polgármester megköszönte a megjelenést és az alakuló testületi ülést 20 órakor  befejezettnek nyilvánította.

                                                           Kmf.

                Simon Csaba




Takaró Jánosné
                 polgármester                                                              körjegyző

